Tänään tapaan Camilla Olssonin.
Kirjassaan Genom allt hän käsittelee yhtä tabua: -
mielenterveysongelmia.
Poimin hänet kyytiin, niin kuulemme hänen tarinansa.
Tässä ohjelmassa pääset matkalle ihmisten elämään.
Vien vieraamme ajelulle jännittävällä autolla.
Mikä on ollut hänen elämänsä käännekohta?
Mikä polttoaine pitää hänet liikkeessä?
Olen Per Åkvist, ja katsot Etupenkillä-ohjelmaa.
Nyt mennään!
ETUPENKILLÄ
Camilla, tervetuloa Fristadiin! - Kiitos!
Pääset tämän harvinaisuuden kyytiin. - Onpa se upea!
Oletko ennen ajellut vanhalla autolla?
Meillä oli Andersin kanssa 25 vuotta sitten hääautona vanha Jaguar, -
mutta ei se ollut näin vanha.
Tämä auto on 90 vuotta vanha.
Se on A-Ford vm 1931.
Se on Two door -malli, mutta siinä on myös takaovi.
On kiehtovaa, että näin vanha auto oikeasti toimii.
Siinä on kaikki mahdolliset varusteet.
Sivuventtiilimoottori on 4-sylinterinen, tehoa on 45 hv.
Tämä malli korvasi T-Fordin.
Uraauurtavaa siinä on sähköinen starttimoottori, -
kytkin ja mekaaniset rumpujarrut.
Jopa suuntavilkku, nopeusmittari ja bensiinimittari.
Sillä pääsee mukavaa 60―70 km tuntinopeutta.
Olen Camilla Olsson, 48-vuotias.
Vartuin Falköpingin tasangolla.
Kasvoin pienestä pitäen uskoon kristityssä kodissa.
Olin kuitenkin hyvin levoton lapsi.
Jo 3―6-vuotiaana pelkäsin asioita, -
joita kaverini tai sisarukseni eivät pelänneet.
Huolestuin, jos äiti viipyi töissä vartin tavallista pitempään.
Oliko äidille sattunut jotain?
Pelkäsin lähteä leirille tai yöpyä poissa kotoa.
Olisin halunnut äidin saattavan minut kouluun.
Yritin peitellä pelkojani välttelemällä hankalia tilanteita.
Levottomuus oli aina läsnä piilevämmin tai näkyvämmin.
Joulun alla 1996 se iski täysillä.
Jouduin paniikkiin, joka ei hellittänyt.
Aiemmin olin ollut paniikissa silloin tällöin joitakin tunteja.
Nyt sitä jatkui päiviä ja viikkoja.
Tunsin olevani minuuteni vanki.
Tunsin riittämättömyyttä, paniikkia, pelkoa...
Olin huolissani, olenko sairas. Pohdin monenlaista.
Olin ollut muutaman kuukauden naimisissa -
kun mielenterveyteni alkoi horjua vakavasti.
Olin toiminut ylistyksenjohtajana seurakunnassa Karlstadissa.
Anders oli toiminut nuorisopastorina 7―8 vuotta.
Olimme pastoripariskunta.
Sitten tapahtui tällaista, mitä ei tavallaan saisi tapahtua.
Aloin käydä lääkärissä ja terapiassa.
Aloimme epätoivoisesti etsiä apua, jotta paranisin.
En tiennyt kenenkään parantuneen psyykkisestä sairaudesta.
Ymmärsin, että minulla oli vakava psyykkinen häiriö.
En ollut vain huolestunut tai levoton, olin oikeasti sairas.
Anders oli huomannut, että juutuin helposti fyysisiin oireisiin.
Päänsärky tai vatsakipu sai minut uskomaan, että olen vakavasti sairas.
Ylireagoin oireisiin ja kuvittelin olevani vakavasti sairas.
Hänellä ei ollut sellaisesta aiempaa kokemusta.
Niinpä hän oli alkuun aika järkyttynyt. - Varmasti.
"Kenen kanssa menin naimisiin?!" - Niinpä.
Hän tuli usein hakemaan minut ja rauhoitteli: -
"Ei ole mitään hätää, Camilla, olet vain levoton."
Se rauhoitti hetkeksi, muttei auttanut perusongelmaani.
Rukoilimme, ja Anders sanoi jo alkuvaiheessa, -
"Vaikkei kukaan olisi parantunut mielenterveysongelmasta, -
sinusta tulee ensimmäinen."
En tuntenut ketään, joka olisi kokenut samaa.
Olimme epätoivoisia. Näin ei voisi jatkua.
En pystynyt jäämään yksin kotiin ja halusin lähteä Andersin työpaikalle.
Olit siis sairauslomalla?
Olin keskeyttänyt koulun.
Olin kokonaan poissa koulusta keväästä 1997 syksyyn 1998.
Olimme epätoivoisia ja aloimme saada apua eri tahoilta.
Samaan aikaan turvauduimme kirjaimellisesti Raamattuun.
Oli monia raamatunkohtia, joita luin usein polvillani olohuoneessamme.
Luin niitä ääneen itselleni, opettelin ne ulkoa ja rukoilin niitä.
Teimme pitkiä metsälenkkejä ja etsimme Jeesuksen läsnäoloa.
Etsimme ennen muuta paranemista.
Mutta kohtasinkin Jeesuksen sellaisena kuin Hän on.
Ymmärsin, kuka olen Hänessä.
Valtava käänne tapahtui elokuussa 1999.
Olin selviytynyt opinnoistani ja valmistuin opettajaksi.
Tilanteeni vain muuttui ― pysyvästi.
Pystyin opettamaan kokoaikaisesti.
Pystyin taas johtamaan ylistystä ja toimimaan seurakunnassa.
Se otti aikansa, mutta se oli käänne? - Juuri niin.
Asuimme Höörissä ja saimme kolme lasta.
Rakensimme seurakuntaa, ja olin ylistyksenjohtaja.
Äänitin paljon ylistysmusiikkia, jota käytettiin koko Ruotsissa.
Samaan aikaan koin levottomuutta ja ahdistusta.
Se on pakottanut minut lepäämään, -
vaikkei se koskaan ole tukahduttanut elämääni.
Voimme tehdä Jumalalle paljon myös pimeinä päivinä, -
vaikkei kaikki ole täydellistä ― kenenkään elämä ei sitä ole.
Jumala ei ole luvannut meille päiviä, jolloin kaikki on ihanasti.
Hän on luvannut olla kanssamme aina ja auttaa ahdingon läpi.
Sinun ei tarvitse astua syrjään siksi, että voit huonosti.
Voit jatkaa Jumalan palvelemista siellä, missä olet.
KOLME VIIMEISTÄ KYSYMYSTÄ
Teen kaikille vierailleni lopuksi kolme kysymystä.
Kaiken kokemasi jälkeen, jos voisit palata aikaan ennen käännettä -
ja voisit antaa itsellesi neuvon, mikä se olisi?
Se olisi: Ota iisisti.
Kaikki kääntyy vielä paljon paremmaksi kuin voit kuvitella, -
sillä Jumala haluaa näyttää, kuka Hän on.
Hän haluaa myös näyttää, kuka sinä olet Hänessä.
Eli: Älä ota paineita mielenterveys- ongelmista? - Juuri niin!
Toinen kysymys: -
Kun on syvimmän epätoivon vallassa, niin kuin sinä olit, -
mitä läheiset voivat tehdä auttaakseen?
Minua auttoivat eniten ihmiset, -
jotka pystyivät olemaan minulle rehellisiä.
He osoittivat valtavasti huolenpitoa, toivat vaikkapa kahvileipää -
tai veivät ulos syömään. Se on käytännön avun antamista.
Eli osoita, että välität? - Kyllä! Rohkaise hakemaan apua.
Muutkin ovat saaneet apua. Mene tapaamaan jotakuta.
Auta ihmistä murtamaan kielteisten ajatusten kehä.
Mitä jos ajattelisitkin näin?
Meidän ei pidä kuitenkaan yrittää leikkiä psykologia. - Ei.
Siinäkin voi joutua hakoteille. - Totta.
Vielä viimeinen kysymys.
Ehkä joku katsoja tunnistaa nyt itsensä ja sanoo: -
"Minähän olen kuin Camilla." Mikä on paras neuvosi tälle ihmiselle?
Älä odota enää. Sinulle ehkä tapahtui jotain 20 vuotta sitten, -
avioero tai kuolemantapaus, tai koet vain levottomuutta. Älä odota enää!
Mene ensin terveyskeskukseen ja tutkituta fyysinen terveytesi.
Terveyskeskuksen kautta pääsee myös psykologin juttusille.
Mene seurakuntaan. Useimmat seurakunnat tarjoavat sielunhoitoa.
Mene seurakuntaan ja mukaan uskovien yhteyteen, älä piiloudu.
Etsi yhteyttä, vaikka se tuntuisi vaikealta.
Ennen kaikkea ryhdy toimeen nyt.
Älä odota, että jospa voit paremmin ensi vuonna.
Sinussa ei ole mitään vikaa. Ansaitset sen, että voit paremmin.
Voit rukoilla nyt toistamalla sen mitä sanon.
Kun rukoilet siellä kotona, Jeesus tulee sydämeesi asumaan.
Rukoile kanssani: "Kiitos, Jeesus, että rakastat minua.
Otan Sinut nyt vastaan elämääni.
Anna anteeksi syntini. Anna minun elää Sinun kanssasi.
Tästä lähtien haluan olla Sinun lapsesi.
Jeesuksen nimessä, aamen."
Jos haluat rukoilla tämän rukouksen, elämässäsi alkaa uusi aika.
On tärkeää oppia tuntemaan Jumala.
Jos sinulla ei ole Raamattua, annan sen sinulle (ruotsiksi).
Mene osoitteeseen: HIMLENTV7.SE/JESUS
Ensi viikolla taas uusi, jännittävä vieras. Pysy kuulolla!
SOITA: 0600 10070 (10,01 e + pvm) TILILLE: FI40 1112 3000 3427 89
VIITE: 8507 VASTAANOTTAJA: RISTIN TUKI RY
Suomennos: Aune Björkström